Anemone Wille Våge

Anemone Wille Våge (født 21. januar 1965) er en av Norges fremste interiør designere. Hun startet firmaet Anemone Studio (tidligere Wille Interiør) i Oslo, og er i dag kreativ leder. 

Anemone Wille Våge har hatt ansvaret for interiør prosjektering av store og anerkjente hotell, restauranter og privatboliger. Deriblant kongeleiligheten på Slottet i Oslo. I tillegg har hun gjort det prisbelønte hotellet The Thief og The Hub, Clarion Hotel Post i Gøteborg, Skt. Petri i København og Caledonien i Kristiansand. Hun står også bak renovering av kjente landemerker som Theatercafeen og Eik Annen Etage på Hotel Continental. 

I 2006 kjøpte Anemone Wille Våge den fredede forvalterboligen under Ulefoss Hovedgård, Lille Ulefoss, et herskapshus fra 1813 i ren empire arkitektur. Restaureringen av bygningsmassen og parkanlegget ble påbegynt i 2006 og prosessen er fremdeles pågående. 

Hun gav i 2010 ut boka Interiørdesign på Aschehoug forlag.

Kilder 

 "Petter Stordalen: – Hun er den dyreste kvinnen i mitt liv" https://www.tv2.no/a/3315290  Publisert 14.10.2010
 Anemone Studio nettside

Norske interiørdesignere
Norske gründere
Norske sakprosaforfattere
Fødsler i 1965